**XIII Latvijas Skolu jaunatnes dziesmu un deju svētku mākslas projekta „StaroJums”**

**Tukuma novada kārta**


Ar ražīgu darbu un radošu izdomu ir sācies ceļš pretī XIII Latvijas Skolu jaunatnes dziesmu un deju svētkiem.

XIII Latvijas Skolu jaunatnes dziesmu un deju svētku mākslas projektā „StaroJums” iekļautas tādas aktivitātes kā mākslas darbu izstāde, vides objektu konkurss, radošās darbnīcas un tērpu skate.

Mērķis visām aktivitātēm ir sniegt iespēju interešu izglītības programmu dalībniekiem piedalīties XII Latvijas Skolu jaunatnes dziesmu un deju svētku gatavošanās procesā un svētku laikā mākslas programmās.

Ceļš uz svētiem ir sācies ar izstādi –konkursu “StaroJums”, kuru var apskatīt no 2025.gada 4. februāra līdz 3.martam, Tumes Kultūras namā, Pasta ielā 1A, Tumē, Tumes pagastā.

Mākslas projektā piedalās Tukuma novada izglītības iestāžu skolēni, kuri darbojas vizuālās mākslas, vizuāli plastiskās mākslas, tehnoloģiju, datorikas, dizaina jomās un radošo industriju jomās.

Un patiesi, konkursa dalībnieki ļoti nopietni un jaudīgi ir sevi pieteikuši mākslas visdažādākajās jomās.

Izstādē –konkursā redzams, kā dalībnieki asociatīvi izprot konkursa tēmu “StaroJums”, ietverot mūsdienīgu vērtību izpratni, te apskatāmi, zīmējumi, gleznojumi, datorgrafikas, foto darbi, koka, māla, stikla, tekstila divdimensiju, trīsdimensiju darbi, animācijas un vides objekti (ņemot vērā vides objektu izmēru un eksponēšanas nosacījumus, skatāmi fotogrāfijās).

Kopumā 120 darbi un trīs pieteikumi radošajām darbnīcām.

Ņemot vērā ļoti ražīgo dalību, žūrijas komisijai būs grūti pieņemt lēmumu par darbiem, kurus izvirzīt mākslas projekta konkursa 2.kārtai Kurzemes kultūrvēsturiskajā novadā Kuldīgā aprīlī.

Informācija par konkursa rezultātiem būs pieejama Tukuma novada Izglītības pārvaldes interneta vietnē.

**Aicinām ikvienu apmeklēt izstādi, jo skolēnu izdomai robežu nav!**

Tukuma novada Izglītības pārvaldes

izglītības darba vecākā speciāliste Angelika Dembovska